Finaludystirnir í opnu bólkunum verða vístir beinleiðis í sjónvarpinum Tá Kontrast-FM, ið er felags føroyameistaratiltakið hjá Badmintonsambandinum, Borðtennissambandinum og Judosambandinum, verður í Hoyvíkshøllini leygardagin 12. apríl, verða finaludystirnir í opnu bólkunum í judo vístir beinleiðis í sjónvarpinum hjá Kringvarpi Føroya. Hjá monnunum hittast Sigurd Bjørn Mørkøre, SJF, og Sigmundur Johannesen, SJSF, í eini bronsufinaluni, meðan hin verður avgjørd í dysti millum Nicolai Skoubo, HJF, og Lars Hansen, HJF. Í finaluni um FM 2014 í opnum bólki hjá monnunum hittast Edvard Johannesen, SJF, og Petur Sigurð Johannesen, SJF. Eins og í kappingini hjá teimum vaksnu verður kappingin í opna bólkinum hjá unglingunum avgjørd leygardagin í Hoyvíkshøllini. Tá hittast Rebekka Johnsdóttir, SJF, og Bárður Hentze Lenvig, HJF, í eini bronsufinaluni, meðan Gunnar Magnussen, HJF, og Flóvin Jacobsen, HJF, hittast í hinari. Í finaluni um FM 2014 í opnum bólki hjá unglingunum hittast Regin á Rógvi, SJF, og Ari Johannesen, HJF. Leygardagin 12. apríl verða ikki færri enn 16 finalur á skránni til KONTRAST FM 2014 í Hoyvíkshøllini, nú badminton, borðtennis og judo stendur fyri tørni. Tað er fyrstu ferð at Hoyvíkshøllin er karmur um tann Stóra Finaludagin hjá Judo, borðtennis og badminton. Tiltakið hevur vanliga verið í Høllina á Hálsi, men fyrireikarnir meta at Hoyvíkshøllin fer at egna seg stak væl til endamálið. Hetta frálíka tiltak, ið umboðar tríggjar ítróttagreinar, byrjaði í 2006, tá badminton og borðtennis kappaðust lið um lið, og í 2007 kom so judo aftrat. Íðkandi, fyriskiparar og áskoðarar í stórum tali møta upp at stuðla hvørjum øðrum og koyra undir, samstundis sum stundir gevast til tvørítróttarlig prát og hugnaliga samveru. Sum vanligt verður nógv gjørt burturúr við serliga gólvinum, lýsingum kring vøllin, stóra køkuborðið, umframt bestu umstøðum í aðrar mátar. Kringvarp Føroya stendur fyri live-upptøkunum í høllini, og tey hava fyrireika stóra tiltakið við fleiri upptøkutólum og frásøgufólkum, sum kenna leikarnar væl. Kvf sendir beinleiðis frá klokkan 14 og til steypahandanin er av. Tað er eitt stórt ynski hjá Judo, Borðtennis og Badminton sambondunum at geva áskoðaranum og spælaranum eina fjølbroytta og spennandi uppliving í Hoyvíkshøllini leygardagin 12. apríl frá kl. 9.30. Tá er borðtennis, tvímansleikur fyri kvinnur á skránni. Nærum øll føroyameistarakappingin 2014 hjá teimum vaksnu er avgjørd. Bert kappingin í opna bólkinum er enn ikki avgjørd. Í kappingini fyri menn í vektbólkinum-80 kg varð úrslitið at Sigmundur Johannesen, Skálafjarðar Judofelag, gjørdist føroyameistari, meðan Nicolai Skoubo, Havnar Judofelag, vann silvur. Nummar trý gjørdist Sigurd Bjørn Mørkøre úr Sunda Judofelag. Í kappingini fyri menn í vektbólkinum + 100 kg vann Petur Sigurd Johannesen úr Sunda Judofelag føroyameistaraheitið, meðan Edvard Johannesen, somuleiðis úr Sunda Judofelag, vann silvur. Hjá monnunum restar so kappingin í opna bólkinum. Hon verður avgjørd leygardagin 12. apríl, tá Kontrast-FM 2014 verður í Hoyvíkshøllini. Tá hittast Sigurðbjørn Mørkøre, SJF, og Sigmundur Johannesen, SJSF, í eini bronsufinaluni, meðan hin verður avgjørd í dysti millum Nicolai Skoubo, HJF, og Lars Hansen, HJF. Í finaluni um FM 2014 í opnum bólki hjá monnunum hittast Edvard Johannesen, SJF, og Petur Sigurð Johannesen, SJF. Føroyameistarakappingin 2014 hjá unglingunum er avgjørd og vórðu tað systkini Rebekka og Regin, ið gjørdist føroyameistarar. Í kappingini fyri unglingar í vektbólkinum-60 kg varð úrslitið at Rebekka Johnsdóttir úr Sunda Judofelag gjørdist føroyameistari, meðan Bárður Hentze Lenvig úr Havnar Judofelag gjørdist nummar tvey. Bronsuheiðursmerkið vann Torkil S. Jógvansson úr Havnar Judofelag. Í kappingini fyri unglingar í vektbólkinum-73 kg var tað Regin á Rógvi úr Sunda Judofelag, ið vann gull og gjørdist føroyameistari. Silvur vann Ari Johannesen úr Havnar Judofelag, meðan Gunnar Magnussen, somuleiðis úr Havnar Judofelag, gjørdist nummar trý. Enn restar ein kapping hjá unglingunum. Kappingin í opna bólkinum verður avgjørd leygardagin 12. apríl, tá Kontrast-FM 2014 verður í Hoyvíkshøllini. Tá hittast Rebekka Johnsdóttir, SJF, og Bárður Hentze Lenvig, HJF, í eini bronsufinaluni, meðan Gunnar Magnussen, HJF, og Flóvin Jacobsen, HJF, hittast í hinari. Í finaluni um FM 2014 í opnum bólki hjá unglingunum hittast Regin á Rógvi, SJF, og Ari Johannesen, HJF.